als_Latn dik_Latn ron_Latn
Aksionet e Facebook u rrit më shumë se 15% të mërkurën, pasi kompania raportoi se 41% e të ardhurave nga reklamat, tani vijnë nga celularët.
Kompania gjithashtu ka raportuar se ajo tani ka 819 milionë përdorues në muaj në platformën celulare, një rritje prej 51% nga e njëjta periudhë e vitit 2012. Në përgjithësi, Facebook ka 1.15 miliardë përdorues aktiv në muaj dhe 699 milionë përdorues aktivë të përditshëm.
Facebook filloi biznesin e reklamave një vit më parë; shifra prej 41% është ndërtuar brenda 12 muajve të fundit. Reklamat përfaqësojnë 88% e të ardhurave totale të Facebook.
“Ne kemi përparuar shumë në rritjen e komunitetit tonë, thellimin e angazhimit dhe dorëzimin e rezultateve të forta financiare, sidomos në platformën celulare”, tha Mark Zuckerberg, themeluesi i Facebook.
“Puna që kemi bërë në platformën celulare, është duke treguar rezultate të mira dhe na ofron një bazë solide për të ardhmen.”
(Herë të lexuara: 258)
als_Latn als_Latn als_Latn als_Latn als_Latn als_Latn